kardosdrur/scandi-wiki huggingface dataset:
Jaroslav Kvapil

Jaroslav Kvapil (født 21. april 1892 i Frystak - død 18. februar 1958 i Brno, Tjekkiet) var en tjekkisk komponist, professor, lærer, dirigent, organist og pianist. 

Kvapil studerede komposition som ung privat i sin fødeby, og studerede senere orgel og komposition på Orgelskolen i Brno hos Leoš Janáček og fik diplomeksamen (1909). Han studerede videre hos Max Reger på Musikonservatoriet i Leipzig (1911-1913). 

Kvapil har skrevet 4 symfonier, orkesterværker, kammermusik, koncertmusik, korværker, vokalværker, klaverstykker, orgelstykker etc. Han underviste som professor og lærer i komposition på Orgelskolen i Brno og skolede mange af eftertidens komponister som f.eks. Ctirad Kohoutek og Cestmir Gregor.

Udvalgte værker 
 Symfoni nr. 1 (1913-1914) - for orkester
 Symfoni nr. 2 (1921) - for orkester
 Symfoni nr. 3 (1936-1937)  for orkester
 Symfoni nr. 4 "Sejr" (1943) - for orkester
 2 Violinkoncerter (1927-1928, 1952) - for violin og orkester
 Klaverkoncert (1954) - for klaver og orkester
 Obokoncert (1951) - for obo og orkester
 "En romantik i maj" (1940-1943, rev. 1955) - opera

Kildeangivelser 

Komponister fra Tjekkiet
Organister
Pianister fra Tjekkiet
Professorer
Lærere
Dirigenter fra Tjekkiet
Jyske mesterskab 1926-27 (fodbold)

Det jyske mesterskab i fodbold 1926-27 var den 29. udgave af turneringen om det jyske mesterskab i fodbold for herrer organiseret af Jydsk Boldspil-Union. Horsens fS vandt turneringen for anden gang. Vinderen af turneringen kvalificerede sig til Landsfodboldturneringen 1926-27.

Turneringen blev udvidet fra seks til tolv hold opdelt i to kredse med hver seks hold. Vinderen af hver kreds mødtes i finalen om det jyske mesterskab, og de to bedste hold i hver kreds kvalificerede sig til den efterfølgende sæsons nye landsdækkende liga, Danmarksmesterskabsturneringen 1927-28. Horsens fS, Viborg FF, Fredericia BK og AGF kvalificerede sig til Danmarksmesterskabsturneringen 1927-28. AGF kvalificerede sig efter en omkamp mod AaB. Nr. seks i hver af de to kredse spillede en kvalifikationskamp mod finalisterne fra JBUs A-række. Horsens fS II rykkede ned efter at have tabt til Kolding Boldklub.

Kvalifikation 
Da Jydsk Boldspil-Union besluttede at udvide Mesterskabsrækken blot en måned før sæsonstart, blev der 9. august 1926 spillet seks kvalifikationskampe, der skulle afgøre hvilke seks hold, som skulle med i den nye turnering.

De 11 kredsvindere fra JBUs A-række 1925-26 og Aalborg Chang, som den foregående sæson havde tabt i kvalifikationen til Esbjerg fB, spillede kvalifikationskampe til den nye mesterskabsrække. Esbjerg fB deltog ikke, da klubben allerede havde sikret sig oprykning den foregående sæson. Klubbens plads gik til Jerne IF, der var blevet nr. to i Esbjergs fBs kreds den foregående sæson.

Resultater 
Horsens fS II - Jerne IF 7 - 1
Herning Fremad - Haderslev FK 3 - 2
Fredericia BK - Vejen SF 3 - 2
Aalborg Freja - Thisted IK 7 - 2
Aalborg Chang - AIA 3 - 1
Holstebro BK - Grenaa IF 1 - 0

JBUs Mesterskabsrække

Nordkredsen

Sydkredsen

Finale 
Finalen mellem de to kredsvindere blev afgjort over to kampe. Horsens fS' sejr på 11-0 er de største sejrscifre i en finale om det jyske mesterskab. Horsens-angriberen Viggo Sørensen scorede syv af målene.

Horsens fS vandt finalen med fire point mod 0.

Op- og nedrykningsslutspil 
Vinderen af JBU A-rækkens nordkreds, Randers Chang, spillede mod nr. seks fra nordkredsen i JBUs Mesterskabsrække, Aalborg Chang. Vinderen af JBU A-rækkens sydkreds, Kolding B, spillede mod nr. seks fra sydkredsen i JBUs Mesterskabsrække, Horsens fS reserver.

Kolding B rykkede op Mesterskabsrækkens sydkreds. Horsens fS rykkede ned. Aalborg Chang bevarede sin plads i Mesterskabsrækken.

Kvalifikation til Danmarksturneringen

Kilder

Øvrige kilder

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Tanmanjeet Singh Dhesi

Tanmanjeet Singh "Tan" Dhesi (født 17. august 1978 i Slough, Berkshire, England) er en britisk politiker og medlem af Underhuset for partiet Labour. Han er det første medlem af Underhuset, der bærer turban. Han blev i januar 2020 udpeget til Parlamentær Privatsekretær for den daværende oppositionsleder, Jeremy Corbyn. Denne rolle frafaldte ham igen, da Keir Starmer blev valgt som ny leder af Labour og dermed ny oppositionsleder. Han var fra maj 2011 til maj 2012 borgmester i Gravesham, Kent, England og den yngste sikh borgmester i Europa.

Karriere 
Dhesi blev først valgt til lokalrådet i Gravesham Borough i 2007. I denne periode sad han som medlem af skyggekabinettet, da det var det Konservative Parti, der på dette tidspunkt havde flertal i rådet. Da han i maj 2011 blev genvalgt og Labour vandt flertallet i lokalrådet, blev han enstemmigt valgt som borgmester, og sad da indtil maj 2012. Han var den yngste sikh borgmester i Europa.

I 2015 stillede han op ved parlamentsvalget som Labours kandidat i Gravesham-kredsen. Han fik 30,1% af stemmerne, men tabte til den Konservative kandidat, Adam Holloway, der vandt med 46,8%.

Han blev Storbritanniens første medlem af Underhuset, der bar turban og det første sikh medlem med den traditionelle hovedbeklædning, dastar, da han ved valget i 2017 blev valgt ind for Labour i Slough-kredsen.

Den 4. september 2019 kritiserede Dhesi påståede islamofobiske kommentarer af premierminister Boris Johnson, der skulle have sammenlignet muslimske kvinder, der bar burka, med "postkasser" og "bankrøvere". Han efterspurgte en officiel undersøgelse om islamofobi i det Konservative Parti fra Johnson.

Personligt liv 
Dhesi blev født i Slough, England, men brugte en del tid i Punjab, Indien som barn og gik blandt andet i skole dér. Han er søn af Jaspal Singh Dhesi, der driver et byggefirma og er tidligere formand for gurdwaraen Guru Nanak Darbar Gurdwara i Gravesend, Kent, den største gurdwara i Storbritannien.

Han har studeret applied statistics på Keble College i Oxford, og han har en bachelorgrad i matematik med ledelsesstudier fra University College London samt en MA i filosofi og politik i Sydasien fra Fitzwilliam College i Cambridge.

Han er gift og har to sønner.

Noter

Referencer

Eksterne henvisninger 

Medlemmer af Underhuset
Britiske politikere fra Labour
Politikere fra England
Politikere fra Storbritannien
Henrik 1. af Brabant

Henrik 1. af Brabant (, , , ; 1165 – 5. september 1235), også kaldet Henrik den Modige, var et medlem af Huset Reginar og var den første hertug af hertugdømmet Brabant, fra 1183/84 til sin død.

I 1234 deltog han i Stedingerkorstoget.

Hertuger
Kapsid

En kapsid er en beskyttende skal af proteiner omkring genomet i en virus . Det består for de fleste virus af underenheder kaldet kapsomerer, der opbygger en symmetrisk form.

Kapsider klassificeres stort set efter deres struktur. Størstedelen af virus har kapsider med spiralformet eller icosahedral struktur. Nogle virus har udviklet mere komplicerede strukturer, som f.eks. bakteriofager.

Kapsidfladerne kan bestå af et eller flere proteiner. F.eks. har mund- og klovsygevirus en kapsid, der består af tre proteiner kaldet VP1, VP2 og VP3.

Nogle virus kan yderligere have en membrankappe (lipid-kappe) afledt af værtens cellemembran, hvori der er indlejret proteiner kodet af virusgenomet. Også kapsidens proteiner er kodet af det virale genom. Der kan også indbygges yderligere strukturproteiner i virionet eller proteiner der fungerer ved produktionen af viruskomponenterne.

Proteiner
Vira
Elnesvågen

Elnesvågen er en by der er administrationsby i Hustadvika kommune i Møre og Romsdal fylke i Norge med 	2.630 indbyggere pr 1. januar 2019. Elnesvågen er den næststørste by i Romsdal, efter byen Molde og foran byen Åndalsnes. De fleste i Elnesvågen bor i boligområdet Hauglia. Bygda ligger i solsiden ned til Frenfjorden og op under fjeldene Heiane og Talstadhesten.

Virksomheder, industri, handel
Elnesvågen har sine største virksomhederer i Hustadmarmor, dumper-producenten Moxy og Tine meierier. Jarlsbergosten er et kendt produkt som produceres hos sidstnævnte. Disse tre har en stor eksport. I centrum findes et udvalg af butikker, omkring Torvecenteret og indkøbscenteret Bølgen.

Skoler
Elnesvågen har børne-, ungdoms- og videregående skole. Disse hedder Haukås skole, Fræna ungdomsskole og Fræna videregående skole.

Idræt
Elnesvågen er centrum for flere idrætsklubber, blandt andet Elnesvågen og Omegn Idrettslag.

Elnesvågen stadion, en kombineret fodbold- og idrætsstadion, blev bygget i slutningen af 1990'erne, og holder god standard. Frænahallen blev bygget i midten af 1980'erne og har været godt brugt hele tiden.

Kultur og foreninger
Nordsjøfestivalen er blevet en årlig begivenhed i august. Den arrangeres af Elnesvågen småbådforening. Fræna folkebibliotek ligger i 1. etage i Frænahallen.

Kilder og henvisninger

 Elnesvågen og omeng idrettslag
 Moxy Trucks

Hustadvika
Byer i Møre og Romsdal
Tin Ujević

Augustin Josip "Tin" Ujević (født 5. juli 1891 i Vrgorac, Kongeriget Dalmatien, død 12. november 1955 i Zagreb) var en kroatisk digter, der af mange betragtes som den største digter i kroatisk litteratur fra det 20. århundrede.

Da han var ung, han havde til hensigt at dedikere sit liv til politik, men efter at have deltaget i forskellige aktiviteter relateret til jugoslaviske nationalisme mellem 1912 og 1918, mistede han interessen for politik og begyndte et boheme-liv.

Værker 
 Lelek sebra (1920)
 Kolajna  (1926)
 Skalpel kaosa (1938)
 Žedan kamen na studencu (1954)
 Auto na korzu

Kildeangivelser 

Digtere fra Kroatien
Henrik af Brabant

Der har været to hertuger af Brabant med navnet Henrik:
 Henrik 1. af Brabant
 Henrik 2. af Brabant
Eresfjorden

Eresfjorden er en fjordarm af Langfjorden og Romsdalsfjorden i Nesset kommune i Møre og Romsdal fylke i Norge. Fjorden går 10 kilometer mod sydøst til Eresfjord i bunden af fjorden. Fjorden har indløb mellem Kleibjørkneset i sydvest og Bukta i nordøst.

Bygden Bogge ligger på østsiden af fjorden, lidt syd for Bukta. Rigsvej 660 går langs østsiden af fjorden. Langs Vestsiden af fjorden er der kun isolerede gårde. Vestsiden er også høj og forholdsvis brat med bjergtoppe op til lige så over 1.000 meter over havet.

Referencer 

Fjorde i Møre og Romsdal
Nesset
Berns borgerbibliotek

Berns borgerbibliotek () er et folkebibliotek beliggende på Münstergasse 63 i Bern i Schweiz.
 
Institutionens oprindelse kan spores tilbage til Reformationen. Frem til 1951 tilhørte biblioteket byen og Berns universitet i fællesskab, og blev støttet af Kanton Bern og fællesskabet af Berns borgere.

Bibliotekets samling inkluderer de illustrerede senmiddelalderlige kronikker Berner Chronik skrevet af Diebold Schilling den Ældre, Liber ad honorem Augusti. Det indeholder omkring 30.000 billedlige dokumenter og omkring 1.000 dyrebare håndskrifter, hvoraf nogle stammer helt tilbage fra det sene Antikken.

Biblioteket indeholder samlinger arvet fra flere samlere:
 Eduard Bähler
 Philipp Emanuel von Fellenberg
 Jeremias Gotthelf
 Johann Rudolf Gruner
 Kurt Guggisberg (en del af en arv)
 Albrecht von Haller
 Karl Howald
 Ernst Kreidolf
 Rudolf Münger
 Rudolf Abraham von Schiferli
 Gottlieb Samuel Studer
 Rudolf von Tavel

Kilder 
 Die Burgerbibliothek Bern. Archiv, Bibliothek, Dokumentationsstelle. Stämpfli, Bern 2002,  (Festskrift til 50-års jubilæum).

Biblioteker
Bern
Ladningsbevarelse

For et isoleret system er der altid ladningsbevarelse, hvilket vil sige, at den samlede elektriske ladning er bevaret. Ladningsbevarelse blev første gang foreslået af William Watson i 1746 og Benjamin Franklin i 1747, selvom det først blev overbevisende demonstreret af Michael Faraday i 1843.

Det er muligt at skabe ladning, men kun lige store mængder af positiv og negativ ladning, således at den totale ladningsmængde ikke ændres. Dette ses for eksempel under pardannelse hvor en elektron og en positron dannes på en gang. Ladning kan også destrueres, men kun lige store mængder af positiv og negativ ladning. Dette ses under Annihilation som er den omvendte proces af pardannelse.

Kildehenvisninger 

Elektromagnetisme
Aleksandar Obradovic

Aleksandar Obradovic (født 22. august 1927 i Bled, Slovenien - død 1. april 2001 i Beograd, Serbien) var en serbisk komponist, professor, lærer og rektor.

Obradovic studerede komposition på Musikkonservatoriet i Beograd hos professor Mihovil Logar. Han fortsatte sine studier på Columbia Princeton Electronic Music Center hos Lennox Berkeley. Han har skrevet 8 symfonier, orkesterværker, kammermusik, elektronisk musik, instrumentalværker, vokalværker etc. Obradovic underviste i komposition på Musikkonservatoriet i Beograd.

Udvalgte værker 

 Symfoni nr. 1 (1952) - for orkester
 Symfoni nr. 2 (1959-1961) - for orkester
 Symfoni nr. 3 (1967) - for orkester og elektronisk bånd
 Symfoni nr. 4 (1972) - for orkester
 Symfoni nr. 5 (1974) - for orkester
 Symfoni nr. 6 "Udviklingen af dobbelt, tredobbelt expression" (1977) - for orkester
 Symfoni nr. 7 (1985) - for orkester
 Symfoni nr. 8 "I barndommens bygede eng" (1989) - for 2 stemmer, kor og orkester

Eksterne henvisninger 
 Om Aleksandar Obradovic på www.musicweb-international.com

Komponister fra Serbien
Professorer
Lærere
Rektorer
Vasilije Mokranjac

Vasilije Mokranjac (født 11. september 1923 i Beograd, Serbien - død 27. maj 1984) var en serbisk komponist, pianist, professor og lærer.

Mokranjac studerede klaver og komposition på Musikkonservatoriet i Beograd , hvor han senere blev professor og lærer i komposition.
Han har skrevet 5 symfonier, orkesterværker, kammermusik, scenemusik og klaverstykker etc.

Mokranjac anses for en af de vigtige klassiske komponister i Serbien i 1900-tallet.

Udvalgte værker 

 Symfoni nr. 1 (1961) - for orkester
 Symfoni nr. 2 (1965) - for orkester
 Symfoni nr. 3 (1967) - for orkester
 Symfoni nr. 4 (1972) - for orkester
 Symfoni nr. 5 "Næsten et digt" (1978) - for orkester
 Sinfonietta (1969) - for strygeorkester

Eksterne henvisninger 
 Om Vasilije Mokranjac på www.musicweb-international.com

Komponister fra Serbien
Pianister
Professorer
Lærere
Petar Konjovic

Petar Konjovic (født 5. maj 1883 i Somber, død 1. oktober 1970 i Beograd, Serbien) var en serbisk komponist, professor og lærer.
Konjovic blev uddannet som komponist på Musikkonservatoriet i Prag, hos Karel Stecker. Han blev efter endt uddannelse professor og lærer i komposition på Musikkonservatoriet i Beograd, og direktør og leder af den Nationale Opera i Croatien .
Konjovic helligede sig mest opera genren, men har også skrevet en vigtig symfoni i cm, som hører til de vigtige symfonier i den serbiske musik. Han har ligeledes skrevet orkesterværker, kammermusik og vokalværker etc.

Udvalgte værker 
 Symfoni i Cm (Rev. D. Jakšić 1907/1954) - for orkester

Eksterne henvisninger 
 Om Petar Konjovic på www.musicwb-international.com

Komponister fra Serbien
Professorer
Lærere
Vitomir-Voja Trifunovic

Vitomir-Voja Trifunovic (født 4. November 1916 i Kraljevo - død 20. Januar 2007 i Beograd, Serbien) var en serbisk komponist, lærer, rektor og teknikker.

Trifunovic studerede komposition på Musikkonservatoriet i Beograd hos Stanojlo Rajičič, Josip Slavenski og Milenko Živković.
Han har skrevet 3 symfonier, orkesterværker, kammermusik, vokalværker etc. Trifunovic grundlagde en musikskole i Beograd, hvor han underviste og selv var rektor. Han arbejdede også som radioteknikker på Beograd Radio.

Udvalgte værker 

 Symfoni nr. 1 (1979) - for orkester
 Symfoni nr. 2 (1983) - for orkester
 Symfoni nr. 3 (1986) "Til Minde om Dmitrij Sjostakovitj" - for orkester

Eksterne henvisninger 
 Om Vitomir-Voja Trifunovic på www.musicweb-international.com

Komponister fra Serbien
Lærere
Rektorer
Leo 2. af Armenien

Leo 2. af Armenien (, Levon I. Metsagorts; født 1150, død 2. maj 1219), var den tiende hersker af Det armenske kongerige Kilikien eller "Hersker af Bjergene" (1187–1198/1199), og den første til at blive udråbt til konge (sommetider som Leo 1. den Storslåede) (1198/1199–1219). I løbet af sin regeringsperiode etablerede Leo det kilikiske Armenien som en mægtig og samlet kristen stat, der spillede en rolle i mange politiske sammenhænge.

Henvisninger 

Armeniens historie
Konger
Miroslav Kubicka

Miroslav Kubicka (født 1951 i Pisek, Tjekkiet) er en tjekkisk komponist og lærer.

Kubicka studerede komposition på Academy of Perfoming Arts i Prag hos Jiri Pauer. Studerede videre i Italien hos Franco Donatoni, og tog herefter videregående studier på Musikkonservatoriet i Prag. Han har skrevet en symfoni, sinfonietta, orkesterværker, kammermusik, koncertmusik, vokalmusik og musikstykker til børn. Kubicka blev lærer på Muskkonservatoriet "Jan Deyl" i Prag.

Udvalgte værker 

 Symfoni nr. 1 (1977-1980) - for orkester
 Sinfonietta "Børnenes" (1977) - for kammerorkester
 Klaverkoncert - (19?) - for klaver og orkester
 4 Strygerkvartetter (19?)

Eksterne henvisninger 
 Om Miroslav Kubicka
 Om Miroslav Kubicka på www.musicweb-international.com

Komponister fra Tjekkiet
Lærere
Vladimir Tichy

Vladimir Tichy (født 31. januar 1946 i Prag, Tjekkiet) er en tjekkisk komponist, lærer og lydtekniker.

Tichy studerede komposition på Musikkonservatoriet i Prag, og hos Jiri Pauer, på Academy of Music and Arts også i Prag.
Han har skrevet 4 symfonier, orkesterværker, kammermusik, etc. Tichy underviste senere i teori og komposition på Academy of Music and Arts. På Konservatoriet arbejdede han også som lydteknikker ved forskellige koncerter og events.

Udvalgte værker 

 Symfoni nr. 1 (1974) - for orkester
 Symfoni nr. 2 (1980) - for 15 strygere
 Symfoni nr. 3 (1984) - for orkester
 Symfoni nr. 4 (1998) - for 9 instrumenter
 Sinfonietta (1973) - for orkester
 2 strygerkvartetter (1990)

Eksterne henvisninger 
 Om Vladimir Tichy
 Om Vladimir Tichy på www.musicweb-international.com

Komponister fra Tjekkiet
Lærere
Personer fra Prag
Henrik af Kalden

Henrik af Kalden (; ca. 1175 – efter 1214) var en middelalderlig ministerialis, der tjente de tyske konger Henrik 6., Filip, Otto 4. og Frederik 2.

Tyskere fra middelalderen
Diepold af Schweinspünt

Diepold af Schweinspünt (døde efter 1221), var en middelalderlig tysk ministerialis, der i 1197 blev ophøjet til greve af Acerra og i 1209 hertug af Spoleto. Han var af bayersk oprindelse, og var angiveligt søn af Bertold 2. af Vohburg og Adelheid af Ballenstedt. Han var oprindeligt en vasal under greven af Lechsgemünd. Hans karriere i  Mezzogiorno var præget af utallige røvertogter og belejringer, slag og plyndringer, som gengivet af Richard af San Germano, en munk i et kloster, hvis lande blev hårdt ramt.
Diepold er også kendt for at have taget den sicilianske Richard af Acerra til fange, og at have udleveret denne til kejser Henrik 6. af Det tysk-romerske rige, som prompte henrettede ham.

Henvisninger

Fodnoter
Ivo Blaha

Ivo Blaha (født 14. marts 1936 i Litomyšl, Tjekkoslovakiet) er en tjekkisk komponist og lærer.

Blaha studerede komposition vwd Akademiet for udøvende Kunst i Prag hos Jaroslav Ridky og Vladimir Sommer. Han studerede videre på kompositionskurser med Emil Hlobil. Blaha har skrevet en symfoni, orkesterværker, kammermusik, korværker, instrumentalværker, vokalværker, filmmusik etc. Han underviste en årrække som lærer i komposition på Akademiet for udøvende Kunst.

Udvalgte værker 

 Symfoni (1977) - for strygere
 Percussionkoncert (1964) - for slagtøj og orkester
 Violinkoncert (1968) - for violin og orkester
 "Makrokosmos" (1954) - for klaver
 4 Strygekvartetter (1957, 1966, 1983, 2000)

Eksterne henvisninger 
 Om Ivo Blaha
 Om Ivo Blaha på www.musicweb-international.com

Komponister fra Tjekkiet
Lærere
Markward af Annweiler

Markward af Annweiler (døde 1202) var en kejserlig seneskalk i det tysk-romerske rige og regent i kongeriget Sicilien.

Han var en ministerialis, og blev under kejser Frederik Barbarossa en af de vigtigste figurer i den kejserlige administration. I Barbarossas søn Henrik 6.'s regeringstid blev mange af de militære opgaver uddelegeret til ham, og efter Henriks erobring af Sicilien i 1194 blev Markward gjort til hertug af Ravenna, greve af Romagna og markgreve af Ancona som belønning for sin tjeneste.

Tyskere fra middelalderen
Henrik 5. den Ældre af Brunsvig

Henrik 5. den Ældre af Brunsvig (; født ca. 1173, død 28. april 1227), søn af Henrik Løve og medlem af Huset Welf, var pfalzgreve fra 1195 til 1213. Efter en konflikt mellem hans far, Henrik Løve, og den tysk-romerske kejser Henrik 6., blev han som bod tvunget til at kæmpe i den kejserlige hær, men deserterede angiveligt under belejringen af Napoli i 1191.

 

Personer fra Braunschweig
Pfalzgrever ved Rhinen
Miroslav Istvan

Miroslav Istvan (født 2. september 1928 i Olomouc - død 26. januar 1990 i Brno, Tjekkiet) var en tjekkisk komponist.

Istvan studerede komposition på Janáček Academy of Music and Dramatic Arts hos Jaroslav Kvapil. Han har skrevet 3 symfonier, orkesterværker, kammermusik, korværker, vokalmusik, klaverstykker etc. Istvan blev senere en del af ledelsen på Janáček Academy of Music and Dramatic Arts. I sin kompositionstil er han inspireret af Bela Bartok og den modale struktur i folkesange. Istvan studerede rumænsk og afrikansk folklore, som han inkorporerede i sine kompositioner.

Udvalgte værker 

 Symfoni nr. 1 (1952) - for orkester
 Symfoni nr. 2 "Koncert" (1958) - for klaver og orkester
 Symfoni nr. 3 "Vokal" (1986) - for sopran, bas, fortæller og orkester
 "Balladen om syden" (1960) - for orkester

Eksterne henvisninger 
 Om Miroslav Istvan på www.musicweb-international.com

Komponister fra Tjekkiet
Jan Zdenek Bartos

Jan Zdenek Bartos (født 4. juni 1908 i Dvůr Králové nad Labem - død 1. juni 1981 i Prag, Tjekkiet) var en tjekkisk komponist, violinist og lærer.

Bartos studerede komposition på Musikkonservatoriet i Prag hos Otakar Sin og Jaroslav Kricka. Han har skrevet 7 symfonier, orkesterværker, kammermusik, operaer, balletmusik, korværker, vokalmusik, instrumentalværker etc.
Bartos var senere lærer i komposition og violin på Musikkonservatoriet i Prag, og spillede i flere professionelle ensembler i Prag.

Udvalgte værker 

 Symfoni nr. 1 (1949-52) - for orkester
 Symfoni nr. 2 (1956-57) - for kammerorkester
 Symfoni nr. 3 "Legetøj" (1964-65) - for strygerorkester
 Symfoni nr. 4 "Koncertante" (1968) - for obo d'Amore og strygere
 Symfoni nr. 5 (1973-74) - for blæserorkester
 Symfoni nr. 6 (1977) - for blæserkvartet og strygere
 Symfoni nr. 7 "Lille symfoni" (1978) - for orkester
 Violinkoncert (1972) - for violin og strygerorkester

Eksterne henvisninger 
 Om Jan Zdenek Bartos på www.musciweb-international.com

Komponister fra Tjekkiet
Lærere
Violinister
Alex Van Halen

Alexander Arthur van Halen (hollandsk: [ɑlɛkˈsɑndər ˈɑrtʏr vɑnˈhaːlə (n)]; født 8. maj 1953 i Amsterdam) er en amerikansk musiker, der er trommeslager og medstifter af hardrockbandet Van Halen. Han er storebror til Van Halen guitarist Eddie Van Halen og sammen er de bandets eneste konstante medlemmer.

Trommeslagere fra USA
Personer fra Amsterdam
Marcel Farago

Marcel Farago (født 17. april 1924 i Timisoara, Rumænien - død 8. april 2016 i Philadelphia, USA) var en rumænsk/amerikansk cellist, violinist, komponist og pianist.

Fargo studerede violin og cello som barn. Han skrev sin første komposition som 16 årig (en strygerkvartet), som blev spillet ved mange koncerter i Rumænien. Han studerede komposition i Bukarest privat med bl.a. George Enescu. Studerede videre på både cello og som komponist hos bl.a. Paul Tortelier og Darius Milhaud. Fargo har skrevet en symfoni, orkesterværker, kammermusik etc. Han spillede cello i Budapest Symfoniorkester, men flyttede til USA, hvor han blev cellist i Philadelphia Symfoniorkester.

Udvalgt værk 

 Symfoni "Friheden" (1991) - for fortæller, kor og orkester''

Eksterne henvisninger 
 Om Marcel Farago på www.musicweb-international.com

Cellister
Komponister fra Rumænien
Violinister fra Rumænien
Pianister fra Rumænien